Ivans Ohļabiņins
Kņazs Ivans Ohļabiņins (krievu: Иван Петрович Охлябинин; dzimšanas gads nezināms, miris pēc 1576. gada) bija Krievijas caristes valsts un militārs darbinieks, bajāra dēls, vēlāk vojevoda cara Ivana IV laikā. Piedalījies Livonijas karā Latvijas teritorijā. 1558. gadā Andreja Kurbska vadībā kā priekšējā pulka galva piedalījās Narvas ieņemšanā. 1560. gadā piedalījās Viljandi pils ieņemšanā, pēc tam Cēsu aplenkumā. Kritis lietuviešu gūstā Čašņiku kaujas laikā 1564. gada janvārī, 1566. gadā atbrīvots. Dienēja Kalugā, Veļikije Lukos, Tulā, Tarusā. 1572. gadā atkal karoja Livonijā. Pēc tam dienēja Pronskā.